ہنری ونسیٹارٹ

ہنری ونسیٹارٹ  3 جون 1732ء کو لندن میں پیدا ہوا۔ اس نے ریڈنگ اسکول اور ونچسٹر کالج سے تعلیم حاصل کی۔ پھر اس نے میڈمینہم میں فرانسکنز سوسائٹی میں شمولیت اختیار کر لی۔ 1745ء میں صرف 13 سال کی عمر میڑ ایسٹ انڈیا کمپنی کی ملازمت میں داخل ہو کيا اور فورٹ سینٹ ڈیوڈ کے لیے روانہ ہو گیا۔ 1760ء میں فورٹ ولیم کے گورنر کی حیثیت سے انديا کونسل کے صدر کے طو پر بنگال (انڈیا) میں تعینات ہوا۔ بنگال کے میر جعفر کی جگہ میر قاسم کو صوبیدار مقرر کروانا اس ہی کا کام تھا۔ اسی دوران کمپنی اور میر قاسم کے تعلقات کشیدہ ہو گئے اور ہنری استعفا دے کر 1764ء میں انگلینڈ واپس آ گیا۔ 1769ء میں اسی کمپنی کا سربراہ مقرر کر کے انڈیا روانہ کیا گيا۔ اس کے بعد کیا ہوا اس پر اختلاف ہے خیال کیا جاتا ہے کہ وہ 1770ء یا 1771ء میں انڈیا آتے ہوئے جہاز غرق ہونے سے مرا ہو گا۔ لیکن کتاب اسرار الافاغنہ میں شامل اس کے خط سے پتہ چلتا ہے وہ 1784ء تک زندہ تھا۔ البتہ وہ 1787ء میں اپنی اس تحریر اسرار الافاغنہ کے شائع ہونے سے پہلے وفات پا گیا تھا کیونکہ اس تحریر کی اشاعت میں اس کے نام کے ساتھ لیٹ (مر چکا) کے الفاظ ملتے ہیں۔

مزید دیکھیے 
 اسرار الافاغنہ

حوالہ جات 

1732ء کی پیدائشیں
1770ء کی اموات
انگریز سفارتکار
ریڈنگ اسکول سے تعلیم پانے والی شخصیات
فارسی سے انگریزی مترجمین
گورنر بنگال
برطانوی سفارتکار
اٹھارہویں صدی کے مترجمین
ویکی ڈیٹا سے مطابقت رکھنے والی مختصر تفصیل